Diari Oficial de la Generalitat Valenciana


Sumari del DOGV 9894, del 16-07-2024 (2024/7072)

RESOLUCIÓ de 19 de juny de 2024 de la direcció general d’Urbanisme, Paisatge i Avaluació Ambiental per la qual es convoquen, per a l’exercici 2024, les subvencions destinades a ajuntaments de la Comunitat Valenciana per a la modernització i transparència del planejament urbanístic vigent. (exp. URMTPU/2023.)
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9894

Data del DOGV
:   16-07-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/7072

CVE
:   CXTR-X-7817-1125

Data del document
:   16-06-2024

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Resolució

Anàlisi jurídica

 Descriptors 

:   * ajuda pública
    * administració local
    * pla d'urbanisme
    * urbanisme

Mitjançant l’Orde 1/2023, de 13 de setembre, de la Conselleria de Medi Ambient, Aigua, Infraestructures i Territori, s’establixen les bases reguladores per a la concessió de subvencions destinades a ajuntaments de la Comunitat Valenciana per a la modernització i transparència del planejament urbanístic vigent.

La base reguladora 4 de l’Orde 1/2023 establix que la concessió de les subvencions es durà a terme en règim de concurrència competitiva, pel procediment previst en l’article 164 de la Llei 1/2015, LHPV i els articles 23 i següents de la 38/2003, així com els articles 55 i següents de l’RD 887/2006, de 21 de juliol, pel qual s’aprova el Reglament de la Llei 38/2023.

Així mateix, la base reguladora 5 determina que la convocatòria es publicarà en el *Diari Oficial de la Generalitat Valenciana*  i a través de la Base de dades nacional de subvencions (BDNS), i en esta s’establirà el termini i la forma de presentació de les sol·licituds.

El Decret 112/2023, de 25 de juliol, establix l’estructura orgànica bàsica de la Presidència i de les conselleries de la Generalitat, determinades pel Decret 10/2023, de 19 de juliol. L’article 119 de l’esmentat Decret 112/2023, de 25 de juliol, atribuïx a la Direcció General d’Urbanisme, Paisatge i Avaluació Ambiental, de la Conselleria de Medi Ambient, Aigua, Infraestructures i Territori les competències establides en l’article 70 de la Llei 5/1983, de 30 de desembre, del Consell, i les altres previstes en l’ordenament jurídic, entre altres, en matèria d’urbanisme i planejament. Per la seua banda, el Decret 147/2023, de 5 de setembre, del Consell, d’aprovació del Reglament orgànic i funcional de la Conselleria de Medi Ambient, Aigua, Infraestructures i Territori, establix que, en concret, a la Direcció General d’Urbanisme, Paisatge i Avaluació Ambiental, li correspon el manteniment i gestió de l’arxiu documental i cartogràfic, de la Plataforma Urbanística Digital i del Sistema d’Informació Urbanística.

En virtut de l’anterior, a fi que s’inicie el procediment de sol·licitud i tramitació de les ajudes, de conformitat amb el que es disposa en els articles citats, i vist el que s’establix en la base 3 de l’Orde 1/2023 que assenyala com a òrgan competent, per a l’inici i la resolució del procediment de concessió de les ajudes, la direcció general competent en matèria d’urbanisme,

RESOLC

*Primer. Convocatòria*

1. Convocar, per a l’exercici 2024, les subvencions destinades als ajuntaments de la Comunitat Valenciana de menys de 50.000 habitants per a la modernització i transparència del planejament urbanístic vigent, mitjançant l’elaboració d’un text consolidat del planejament urbanístic vigent i la seua digitalització, regulades en l’Orde 1/2023, de 13 de setembre, de la Conselleria de Medi Ambient, Aigua, Infraestructures i Territori (d’ara en avant Orde 1/2023), publicada en el DOGV 9687, de 20 de setembre de 2023.

2. Remetre a la Base de dades nacional de subvencions esta convocatòria juntament amb tota la informació requerida per esta base de dades perquè s’hi publiquen els seus textos íntegres.

3. Remetre al *Diari Oficial de la Generalitat Valenciana*  esta convocatòria perquè es publique.

*Segon. Financiació. Línia de subvenció i import global màxim*

La quantia de l’import global màxim destinat a finançar les subvencions objecte d’esta convocatòria ascendix a cinc-cents huitanta mil euros (580.000 €) amb càrrec al capítol VII, línia de subvenció S0369, del programa G0108.02.01, subprograma 432A00 Urbanisme, del pressupost de la Generalitat per als exercicis 2024 i 2025, amb la distribució següent.

|  |  |  |
| --- | --- | --- |
| *Consignació inicial de 580.000 € (2024)* | *Previsions de gasto* | *Concepte* |
| 2024 | 174.000 € | 30 % acompte |
| 2025 | 406.000 € | 70 % pagament de subvenció |

La quantia de l’exercici 2025 queda supeditada als crèdits que, per a este exercici, es consignen a este efecte en el pressupost de la Generalitat.

La modificació de la distribució aprovada inicialment requerirà la tramitació de l’expedient corresponent de reajustament d’anualitats.

*Tercer. Objectiu i finalitat de les subvencions*

1. L’objectiu de les subvencions que es convoquen en esta resolució és el finançament, als ajuntaments que complisquen amb els requisits per a ser beneficiaris, dels gastos derivats de la contractació externa dels treballs d’elaboració d’un text consolidat de planejament, en els termes establits en l’Orde de bases 1/2023, per tal de complir amb la finalitat de la subvenció.

2. Estes subvencions tenen com a finalitat fomentar la modernització i transparència del planejament urbanístic municipal vigent, mitjançant l’elaboració d’un text consolidat del planejament urbanístic i la seua digitalització.

*Quart. Requisits per obtindre la condició d'ayuntament beneficiari*

1. Podran obtindre la condició de beneficiari d’estes subvencions els ajuntaments de la Comunitat Valenciana que complisquen els requisits establits en la

2. L’acreditació del compliment d’estos requisits s’efectuarà mitjançant la presentació de la documentació que s’haurà d’adjuntar a la sol·licitud com a part integrant d’esta, en els termes establits en l’apartat 9.3 d’esta convocatòria.

*Quint. Activitat subvencionable*

1. Tenen la consideració d’activitat subvencionable els treballs consistents en l’elaboració del text consolidat del planejament urbanístic vigent. L’elaboració del text consolidat s’ajustarà a les condicions fixades en l’Orde de bases 1/2023, a les que s’establisquen en esta convocatòria i a les instruccions que als efectes emeta la direcció general competent en matèria d’urbanisme.

En tot cas, el text consolidat de l’activitat subvencionada:

*a*) Inclourà el planejament general (pla general, normes subsidiàries o delimitació de sòl urbà) o, si és el cas, homologació global del planejament general a la Llei 6/1994, de 15 de novembre, de la Generalitat Valenciana, reguladora de l’activitat urbanística, les seues modificacions i el planejament de desenvolupament.

*b*) Es compondrà de la documentació següent:

• Document justificatiu de síntesi en el qual s’enumeren els documents que integren la consolidació, es descriga la problemàtica sorgida durant l’elaboració del text consolidat i els criteris adoptats per a la seua solució, acompanyat d’un pla guia del terme municipal i de les àrees consolidades on se situen els documents objecte de consolidació.

• Plans d’ordenació.

• Text consolidat de les normes urbanístiques, incloent-hi fitxes de zona i de gestió.

*c*) Es presentarà en format pdf firmat digitalment, diligenciat i seguint les prescripcions que s’establisquen en este sentit en les instruccions que s’emeten per la direcció general competent en matèria d’urbanisme.

*d*) A més, els plans d’ordenació es presentaran en format editable “shapefile” amb l’estructura de dades arreplegada en l’Annex III i la codificació arreplegada en l’Annex IV del Decret 65/2021, de 14 de maig, del Consell, de regulació de la Plataforma Urbanística Digital i de la presentació dels instruments de planificació urbanística i territorial.

*Sext. Gastos subvencionables*

1. Els gastos subvencionables es regiran pel que es disposa en l’article 31 de la Llei 38/2003, de 17 de novembre i la base 10 de l’Orde 1/2023.

2. L’IVA de l’activitat subvencionada podrà formar part del cost subvencionable sempre que siga abonat efectivament pel beneficiari i no siga susceptible de recuperació o compensació, segons el que es disposa en l’article 31.8 de la Llei 38/2003, general de subvencions. A este efecte, si és el cas, el beneficiari haurà d’aportar en el procediment la declaració oportuna.

*Sèptim. Procediment de concessió Règim de concurrència competitiva*

La concessió de les subvencions es portarà a efecte en règim de concurrència competitiva, pel procediment previst en l’article 164 de la Llei 1/2015, LHPV i els articles 23 i següents de la 38/2003, i es respectaran en la seua gestió els principis establits en la base 4 de l’Orde 1/2023.

*Octau. Quantia de la subvenció o criteris per a determinar-la*

1. L’import màxim de la subvenció que es concedirà a cada ajuntament per l’elaboració del text consolidat del planejament urbanístic vigent, activitat subvencionada, és de 18.000 euros, IVA inclòs. Es concedirà l’import màxim, IVA inclòs, sempre que el cost de l’activitat subvencionada siga igual o superior a este import màxim. Si el cost de l’activitat subvencionada, IVA inclòs, fora inferior, l’import de la subvenció es correspondrà amb este tenint en compte el que s’establix en l’article 31 de la Llei 38/2003, de 17 de novembre.

2. L’import de les subvencions convocades en esta Resolució en cap cas podrà ser d’una quantia que, aïlladament o en concurrència amb subvencions o ajudes d’altres administracions públiques, o d’altres ens públics o privats, supere el cost de l’activitat a desenvolupar pel beneficiari i, amb esta finalitat, l’ajuntament sol·licitant haurà de presentar davant de l’òrgan gestor una declaració responsable en eixe sentit.

*Nové. Forma i termini de presentació de les sol·licituds i documentació*

1. Les sol·licituds es presentaran en el model de formulari i termini que s’establix, acompanyades de la documentació acreditativa dels requisits per a obtindre la subvenció, així com de la resta de documentació exigida en les bases i en esta convocatòria. Les sol·licituds es presentaran firmades per la persona titular de l’alcaldia o per la persona representant de l’entitat acreditada.

La persona sol·licitant ha de disposar de firma electrònica avançada compatible amb la plataforma telemàtica de la Generalitat. En el cas que s’utilitze un certificat digital d’una persona física actuant en representació d’una persona jurídica, s’haurà d’inscriure prèviament en el Registre de representants davant de la Generalitat.

2. Les sol·licituds es presentaran en el termini de quinze dies hàbils comptats des de l’endemà de la publicació de la convocatòria en el*Diari Oficial de la Generalitat Valenciana*. La presentació de qualsevol sol·licitud fora de termini donarà lloc a la seua inadmissió.

3. La presentació de sol·licituds i la documentació annexa requerida per a l’obtenció de les subvencions regulades en l’Orde 1/2023 i en esta convocatòria es durà a terme mitjançant tràmit electrònic, a través de la seu electrònica de la Generalitat (https:sede.gva.es/va/), en l’enllaç següent:<https://breu.gva.es/b/iOqOBeBbNr>

No s’admetrà qualsevol sol·licitud presentada seguint un procediment diferent del que es descriu ací.

Els formularis que cal presentar són els següents:

A - Sol·licitud general de subvenció, amb la següent informació general:

a) Dades bancàries.En cas de comptes nous o de canvi, el compte en el qual haja d’efectuar-se el pagament haurà d’haver sigut donat d’alta en PROPER amb caràcter previ a la sol·licitud de la subvenció.

b) Autorització o oposició a l’òrgan gestor per a la consulta interactiva de dades relatives al compliment de l’obligació d’estar al corrent amb el compliment de les seues obligacions tributàries i davant de la Seguretat Social. En cas que no s’autoritze, o d’oposició, el sol·licitant haurà d’aportar els documents acreditatius corresponents.

c) Declaració de no haver-se obtingut ni sol·licitat qualsevol altra subvenció per al finançament de l’activitat a subvencionar o, en cas contrari, indicació de l’ajuda obtinguda o sol·licitada, amb expressió del seu import i de l’entitat concedent.

d) Declaració responsable de no trobar-se incurs en cap de les prohibicions previstes en l’article 13 de la Llei 38/2003, de 17 de novembre, declaració sobre la certesa de les dades i declaracions que figuren en la sol·licitud i compromís del destí de la subvenció, declaració d’haver informat les persones sobre les quals s’aporten dades i declaració sobre la no recuperació o compensació de l’IVA per part de l’ajuntament.

e) Coneixement d’informació sobre protecció de dades.

B - Sol·licitud de subvenció per a la modernització i transparència del planejament urbanístic vigent, dades específiques de 2024, amb la informació següent:

a) Població del municipi, segons l’última xifra de població oficial publicada en la data de la convocatòria, conforme al reial decret regulador de la matèria.

b) Dades referents a l’any d’aprovació i tipus de planejament general.

c) Nombre d’instruments de planejament urbanístic (dels esmentats en l’art. 14.2 i 3 del text refós de la Llei d’ordenació territorial, urbanisme i paisatge, aprovat pel Decret legislatiu 1/2021, de 18 de juny, del Consell), aprovats definitivament i en vigor, que modifiquen i/o desenvolupen el planejament general vigent.

d) Indicació, positiva o negativa, sobre si l’ens local ha inclòs en els plecs de contractació aprovats, dins de l’últim any natural a la publicació de les bases 1/2023, clàusules de responsabilitat social en la forma prevista en el Decret 118/2022.

e) Nombre de treballadors amb discapacitat en la plantilla de l’ajuntament. S’exigirà la justificació en cas d’empat, segons el que es preveu en la base 6.2 de l’Orde 1/2023.

f)Cost total de l’activitat, IVA inclòs, desglossat.

C - Informe tècnic / certificat sobre el planejament urbanístic, amb la informació següent:

a) Cal detallar la llista i el nombre d’instruments de planejament urbanístic (dels esmentats en l’art. 14.2 i 3 del text refós de la Llei d’ordenació territorial, urbanisme i paisatge, aprovat pel Decret legislatiu 1/2021, de 18 de juny, del Consell), aprovats definitivament i en vigor, que modifiquen i/o desenvolupen el planejament general vigent.

b) L’informe haurà de presentar-se firmat per un tècnic o tècnica municipal competent.

c) Mitjançant un certificat de la secretaria de l’ajuntament s’acreditarà la data d’aprovació definitiva, la publicació en el BOP i la vigència dels instruments de planejament urbanístic relacionats en l’informe tècnic.

D - Compromís de l’ajuntament sol·licitant de la subvenció.

E - Certificat de secretaria, sobre l’acord de sol·licitud de la subvenció. L’acord de sol·licitud de la subvenció inclourà el cost de l’activitat, IVA inclòs.

F - Informe tècnic / certificat de secretaria sobre si l’ens local ha inclòs en els plecs de contractació aprovats, dins de l’últim any natural a la publicació de les bases 1/2023, clàusules de responsabilitat social en la forma prevista en el Decret 118/2022, tenint en compte el que s’establix en l’article 24. El certificat es pronunciarà expressament sobre la inclusió o no d’estes clàusules a partir de la incorporació d’una llista de plecs de contractació en la qual s’identifiquen els mateixos, així com la seua data d’aprovació i òrgan.

G - Domiciliació bancària, en el cas que procedisca.

4. La participació en la convocatòria mitjançant la presentació de la sol·licitud d’acord amb estes bases reguladores implica l’acceptació d’estes i el compromís del seu compliment.

*Dècim. Instrucció i valoració de sol·licituds*

1. De conformitat amb el que s’establix en la base 3 de l’Orde 1/2023, l’òrgan competent per a l’ordenació i instrucció del procediment serà la subdirecció general competent en matèria d’urbanisme, que comprovarà el compliment de les condicions imposades en les bases reguladores i en esta convocatòria per a adquirir la condició d’ajuntament beneficiari, i farà d’ofici les actuacions que siguen necessàries per a la determinació, coneixement i comprovació de les dades en virtut de les quals ha de formular-se la proposta de resolució.

2. Les sol·licituds i documentació requerida en la convocatòria es presentaran d’acord amb el que s’establix en la base 5 de l’Orde 1/2023 i apartat nové d’esta convocatòria.

Si la sol·licitud i documentació presentada amb esta no reunira els requisits exigits, es requerirà a la part interessada que, en un termini de 10 dies hàbils, esmene la falta o acompanye els documents requerits, amb indicació que, si no ho fera així, es considerarà que desistix de la seua sol·licitud, mitjançant resolució dictada en els termes previstos en l’article 21 de la Llei 39/2015, d’1 d’octubre, de procediment administratiu comú de les administracions públiques, d’acord amb el que s’establix en l’article 23.5 de la Llei 38/2003, de 17 de novembre.

La notificació dels tràmits derivats de la instrucció s’efectuarà per mitjans electrònics, a través de la seu electrònica <https://sede.gva.es/va/>i, si és el cas, publicats en el *Diari Oficial de la Generalitat Valenciana*, d’acord amb el que disposen la Llei 39/2015 i la Llei 38/2003, de 17 de novembre.

L’esmena de la sol·licitud i qualsevol aportació documental s’efectuarà mitjançant tràmit electrònic per mitjà de la seu electrònica de la Generalitat, a través de l’URL següent:

<https://breu.gva.es/b/iOqOBeBbNr>

La comprovació de l’existència de dades no ajustades a la realitat podrà comportar, en funció de la transcendència, la denegació de la subvenció sol·licitada, sense perjuí de la resta de responsabilitats que es puguen derivar d’esta circumstància.

3. Una vegada finalitzada la fase d’instrucció, l’òrgan instructor emetrà informe sobre el resultat de la instrucció, que serà elevat a la comissió de valoració.

4. L’estudi i valoració de les sol·licituds s’efectuarà per una comissió de valoració, que es constituirà i procedirà d’acord amb l’especificat en la base 3 de l’Orde 1/2023, i es formularà una proposta de resolució del procediment de concessió  de les sol·licituds, l’avaluació de manera prelada, atesos els criteris objectius establits per a la valoració de les mateixes en la base 6 de l’Orde reguladora, i s’hi indicaran les sol·licituds que puguen rebre subvenció i la seua quantia, fins a esgotar el crèdit de la convocatòria, i les que queden en llista de reserva. De la mateixa manera, es formularà una proposta d’inadmissió motivada d’aquelles sol·licituds que no puguen ser valorades per no complir els requisits establits en les bases reguladores i en la convocatòria.

*Onzé. Mitjans de notificació o publicació de tràmits*

1. La notificació de cada un dels tràmits d’este procediment s’efectuarà per mitjans electrònics, a través de la seu en l’URL<https://sede.gva.es/va/>  i, si és el cas, seran publicats en el *Diari Oficial de la Generalitat Valenciana*, d’acord amb el que es disposa en els articles 40 i següents de la Llei 39/2015, LPAC i en la Llei 38/2003, LGS.

2. Els ajuntaments sol·licitants estan obligats a la realització de qualsevol tràmit que es derive d’este procediment a través de mitjans electrònics.

*Dotzé. Resolució i notificació. Règim de recursos*

1. L’òrgan competent per a resoldre el procediment de concessió, i altres formes de finalització del procediment, d’acord amb la base 3 de l’Orde 1/2023, és la direcció general amb competències en matèria d’urbanisme. La resolució del procediment serà dictada i notificada als ajuntaments, i publicada en el DOGV, en el termini màxim de sis mesos a partir de l’endemà de la publicació de la convocatòria, sense perjuí del que es disposa en l’article 22 i 32 de la Llei 39/2015, d’1 d’octubre.

Una vegada transcorregut el termini de resolució sense que esta haja recaigut de manera expressa, les sol·licituds podran entendre’s desestimades, de conformitat amb l’article 25 de la Llei 39/2015.

2. Les sol·licituds d’ajuda per part dels ajuntaments que, tot i que complixen els requisits per a ser beneficiaris, no hagen sigut considerades per haver-se adjudicat l’import global màxim de la convocatòria, d’acord amb el que s’establix en l’article 39 de la Llei 1/2015, LHPV, quedaran incloses en la llista de reserva, i l’òrgan resolutori podrà acudir a esta.

3. La resolució que es dicte posarà fi a la via administrativa i contra esta podrà interposar-se potestativament recurs de reposició davant del mateix òrgan que l’haja dictada, en el termini d’un mes comptat des de l’endemà de la seua publicació en el DOGV i, en qualsevol cas, un recurs contenciós administratiu en el termini de dos mesos comptats des de l’endemà de la notificació o publicació, davant del Tribunal Superior de Justícia de la Comunitat Valenciana.

1. Sense perjuí de les concrecions que es puguen establir en les instruccions que es dicten per a l’execució d’esta convocatòria, les obligacions i les conseqüències per incompliment de les mateixes són les establides en la base 12 de l’Orde 1/2023, tenint en compte:

b) Que a este efecte de donar a conéixer que es tracta d’una acció subvencionada per la Generalitat a través de la Conselleria amb competències en matèria d’urbanisme, l’entitat local haurà d’incorporar en el material de l’activitat subvencionada el logotip de la conselleria concedent, el qual serà facilitat a les entitats beneficiàries per esta Conselleria. En tot cas, el text consolidat validat per la Generalitat Valenciana per ajustar-se a la subvenció serà segellat/diligenciat a este efecte.

*Catorzena. Justificació i pagament*

1. En els termes establits en la base 11 de l’Orde 1/2023, els ajuntaments beneficiaris hauran de presentar la documentació justificativa de la realització de l’activitat subvencionada, així com dels gastos subvencionables, en el termini màxim de 9 mesos comptats a partir de la publicació de la resolució de concessió en el Diari Oficial de la Generalitat Valenciana.

2. A l’efecte de justificació, en el tràmit electrònic d’aportació documental que estarà operatiu a este efecte en<https://breu.gva.es/b/iOqOBeBbNr>, haurà de presentar-se la documentació següent:

a) Factures reglamentàries segons la normativa vigent, o qualsevol altra documentació justificativa suficient, corresponents als gastos subvencionables establits en la base 10 de l’Orde reguladora d’esta subvenció.

b) Certificació de la secretaria municipal en què s’indique que la factura o documentació justificativa suficient es correspon a la realització de l’activitat subvencionada, i que la contractació s’ha efectuat segons les bases de l’Orde 1/2023 i esta convocatòria de 2024.

c) Text consolidat, elaborat i diligenciat segons el que s’indica en les bases, en la convocatòria i en les prescripcions establides en les instruccions que s’emeten per la Direcció general competent en matèria d’urbanisme.

d) Certificació acreditativa que l’ajuntament es troba al corrent en el compliment de l’obligació de rendició dels seus comptes anuals davant de la Sindicatura de Comptes, llevat que l’ajuntament figure en el certificat mensual publicat a este efecte en el web de la Sindicatura de Comptes.

3. segons la normativa reguladora de la subvenció.

En el cas que el gasto efectuat per l’ajuntament beneficiari fora inferior a la quantia de la subvenció concedida, s’aplicaran les reduccions corresponents.

Amb caràcter previ al pagament de la subvenció, tant de l’ajuda com de la bestreta, l’entitat beneficiària haurà de trobar-se al corrent en el compliment de les seues obligacions tributàries i davant de la Seguretat Social i, a més, haurà d’acreditar estar al corrent en el compliment de l’obligació de rendició dels seus comptes anuals davant de la Sindicatura de Comptes, de conformitat amb la normativa aplicable.

*Quinzena. Protecció de dades de caràcter personal i transparència*

1. La gestió d’estes ajudes comporta el tractament de dades de caràcter personal en el marc del que disposa el Reglament (UE) 2016/679, del Parlament Europeu i del Consell, de 27 d’abril de 2016, relatiu a la protecció de les persones físiques pel que fa al tractament de dades personals i a la lliure circulació d’estes dades, i la Llei orgànica 3/2018, de 5 de desembre, de protecció de dades personals i garantia dels drets digitals.

2. De conformitat amb el que preveuen els articles 13 i 14 del Reglament (UE) 2016/679 i l’article 11 de la Llei orgànica 3/2018, de 5 de desembre, respecte del tractament de dades de caràcter personal, cal informar d’estos aspectes:

b)Identitat del responsable del tractament: Conselleria de Medi Ambient, Aigua, Infraestructures i Territori.

c) Finalitat del tractament: Gestió i seguiment de sol·licituds i atorgament de subvencions per la Conselleria. Procediment administratiu i gestió comptable, fiscal i administrativa.

d) Exercici de dret: les persones interessades tenen dret a sol·licitar l’accés, la rectificació i la supressió de les seues dades de caràcter personal, així com a sol·licitar la limitació o l’oposició al tractament d’estes, i a no ser objecte de decisions individuals automatitzades, de manera presencial o telemàtica, de conformitat amb el que preveu l’adreça d’internet següent:

<https://www.gva.es/va/proc19970>

e) Reclamacions: sense perjuí de qualsevol altre recurs administratiu o acció judicial, si la persona interessada entén vulnerat el seu dret a la protecció de dades, pot reclamar davant de la Delegació de Protecció de Dades de manera presencial o telemàtica, de conformitat amb el que es preveu en l’URL:<https://www.gva.es/va/proc22094>Això, sense perjuí de la possibilitat de reclamar davant de l’Agència Espanyola de Protecció de Dades.

f) Podeu obtindre informació més detallada en l’enllaç següent:

<https://mediambient.gva.es/va/proteccio-de-dades>

3. Quan l’ajuntament sol·licitant, o el seu representant legal, aporte dades de caràcter personal de terceres persones en el procediment administratiu, té l’obligació d’informar-les dels aspectes següents:

a) La comunicació d’estes dades a l’Administració per a tractar-les en l’àmbit de les seues competències i d’acord amb les finalitats del procediment.

b) La possibilitat que la Generalitat faça consultes relacionades amb les seues dades per a comprovar-ne, entre altres aspectes, la veracitat. Si esta consulta requerix l’autorització per llei de les persones les dades de les quals es consultaran, la persona sol·licitant o el seu representant legal hauran d’haver recaptat esta autorització, que estarà disponible a petició de l’Administració en qualsevol moment.

c) La possibilitat i la manera d’exercir els drets d’accés, rectificació, supressió, limitació del tractament o oposició que l’assistixen en relació amb el tractament de les seues dades personals.

*Setzena. Règim jurídic*

Estes subvencions es regiran, a més de per les seues bases reguladores contingudes en l’Orde 1/2023, amb caràcter general, per la legislació següent:

1. Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions.

2. Llei 38/2003, de 17 de novembre, general de subvencions, i el seu reglament, aprovat mitjançant Reial decret 887/2006, de 21 de juliol.

3. Reial decret 130/2019, de 8 de març, pel qual es regula la Base de dades nacional de subvencions, publicitat de les subvencions i altres ajudes públiques.

4. Llei 5/1983, de 30 de desembre, del Consell.

5. Llei 39/2015, d’1 d’octubre, del procediment administratiu comú de les administracions públiques.

6. Llei 1/2022, de 13 d’abril, de la Generalitat, de transparència i bon govern de la Comunitat Valenciana, Decret 105/2017, de 28 de juliol, del Consell, en què no s’opose a esta.

7. Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques.

*Dessetena. Efectes*

Esta resolució produirà efectes l’endemà de publicar-se en el *Diari Oficial de la Generalitat Valenciana.*

Contra esta resolució, que posa fi a la via administrativa, es podrà interposar recurs potestatiu de reposició, davant de l’òrgan competent, en el termini d’un mes a comptar de l’endemà de la publicació, o bé, directament, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l’endemà de la publicació, de conformitat amb el que s’establix en la Llei 29/1998, de 13 de juliol, reguladora de la jurisdicció contenciosa administrativa. Tot això sense perjuí de la possible interposició de qualsevol altre recurs que les persones interessades consideren oportú.

  

València, 16 de juny de 2024

Miguel Angel Ivorra Devesa

Director general d'Urbanisme, Paisatge i Avaluació Ambiental